hu en hu hu eo es hu cs hu hu hu sv hu hu hu hu hu hu hu hu fr hu hu hu hu hu de hu en de en fi hu hu en hu hu hu hu fi hu hu hu hu hu fr hu hu en hu hu fr hu hu hu hu hu cs hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu fr hu hu hu hu hu en hu hu hu hu hu hu hu hu hu en hu hu hu hu hu hu hu hu hu hu cs eo hu fr hu hu hu en hu hu hu hu hu hu pl hu hu hu hu hu cs sl hu de hu es en en hu hu eo hu hu hu fr fr hu hu hu hu en en hu hu hu hu hu hu hu cs hu hu es hu hu hu hu hu hu hu hu hu hu hu hu hu hu hu hu hu eo hu hu hu en hu hu hu hu hu hu hu hu hu hu hu hu hu hu hu zh hu hu hu es pl hu pl en pl en pl de pl de hu hu hu de id de hu hu hu pl hu hu hu hu hu eo hu hu hu hu hu hu hu hu hu hu hu hu hu nl hu en hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de fi hu en en en ja nl en en en hbs_lat it hu hy hu hu hu hu nb cs hu hu hu hu hu hu hu hu hu hu hu hu hu hu hu ru hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fa en hi hu hu
FAKT - Fiatal Autonóm Közgazdászok Társasága Szakkollégium
Kérjük támogasd szervezetünk működését adód 1 százalékával!
Szakmai programunk alapját az egyetemi órákon felüli közgazdasági és gazdálkodástudományi „FAKT kurzusok” adják. Ezek interaktív, kiscsoportos foglalkozások, amelyeket elismert vállalati vezetők, professzorok és más, szakterületükön elismert előadók tartanak, így lehetőséged van az egyetemen megszerzett elméleti tudást a gyakorlatba is átültetni.
BVH Zrt. Business Projekt; Kezdő esetoldás; Leadership és management a gyakorlatban; Vállalati stratégiák az elméletben és a gyakorlatban; Piacelemzés; Startup-kultúra és technológiai trendek; Gazdaságpszichológia; Csoportdinamika; Gazdasági jog; Újmédiás üzleti modell; Haladó Marketing; Társadalmi vállalkozások Business Project; How to start? Építs startupot az ügyfeleiddel; Tárgyalástechnika…
Adatelemzés és -vizualizáció R-ben; VBA és Python gazdasági alkalmazása; R felkészítő másodkurzus; Idősorelemzés R-ben; Empirikus elemzések; Big data és üzleti intelligencia; Python programozás; Tableau másodkurzus; Bevezetés a STATA használatába; Webfejlesztés…
Viselkedési Pénzügyek; Banki kockázatok kezelése; Alkalmazott vállalatértékelés; Befektetési modellek; Pénzügyek és vezetés; A pénzügyi közvetítés alternatív formái; Public Economics and Finance; Stratégiai pénzügyi elemzés; Nemzetközi pénzügypolitika; Haladó pénzügytan…
Kurzusaink mellett vállalati partnereinkkel együttműködve business projekteken is részt vehetsz, amelyek során testközelből nyersz betekintést a nagyvállalatok működésébe. Az elmúlt évek során négy jelentős vállalattal működtünk szorosan együtt.
Szakmai előadásokat és egy-egy aktuális témát felölelő „kiskurzusokat” is szervezünk, ahol a hazai gazdasági és tudományos elit meghatározó szereplőit látjuk vendégül. Eddig többek között vendégünk volt:
Concorde Értékpapír Zrt. alapítója, a BÉT volt elnöke
Közgazdász, címzetes egyetemi tanár, MNB volt alelnöke
TDK-n, esetleg nemzetközi esettanulmány versenyen gondolkozol? Mi tudunk segíteni!
Hogyan lehet kiemelkedő ösztöndíjakat szerezni? A szakmai fejlődés és a közösség motiváló ereje mindenképp része a titoknak!
A tudást nem elég megszerezni, megosztani is kell. Mi is ezen dolgozunk!
Hartvig Áron, Pro Scientia Aranyérmesek Társasága - Reménység kitűző
Babotán Márk és Jakó Fanni
Lipcsei Bence és Szabó Dorottya
Hartvig Áron és Kacsák Ádám
Jakó Fanni és Török Borbála Cecília
Bátki Benedek és Takács Kolos
Madari Zoltán - Kiváló Mentor Díj
Babotán Márk, Jakó Fanni -
Jakó Fanni és Kovács Panna
Takács Anna és Török Petra
Flink Flóra és Lengyel Réka
Horváth András és Lipcsei Bence
Likvácsik Dávid és Tóvári Gergő
Lipcsei Bence és Takács Barnabás
Babotán Márk és Kalmár Bendegúz - Országos Esettanulmányi Verseny belsős forduló
Légrádi Attila - I. Ács Antal Esettanulmány Megoldó Verseny
Zareczky András - Zyntern Case Study Competition
Babotán Márk és Kalmár Bendegúz - Országos Esettanulmányi Verseny országos forduló
Hankó Nóra - Auchan Case Challenge Esettanulmányi Verseny
Horváth Bianka, Keményfi Gergely és Komoróczy Ádám - 6th Cases on Business Economics Case Competition
Kiss Eszter, Bátki Benedek és Takács Kolos - Stat Wars Uni Statisztika Verseny
Nguyen Dóra - BBM Biztosítsd Be Magad Esetoldó Verseny
Jankovits András és Kiss László Marcell - ESET Start Esettanulmányi Verseny
Kiss László Marcell - IX. GEM Matematikaverseny
Zareczky András - 6th Cases on Business Economics Case Competition
Nguyen Dóra - X-Culture International Competition, Best Team díj
ÚJ JÖVŐKÉP MNB Tanulmányi verseny
Beleznay Levente, Hajdu Richárd és Légrádi Attila, Jeles pályamű minősítés
Lipcsei Bence és Takács Barnabás, Kiváló pályamű minősítés
Madari Zoltán, PhD különdíj
Új Nemzeti Kíválósági Program:
2021/2022-es tanév tavaszi félév:
Adatelemzés II.: Domschitz András, Szakmáry Nándor, Vigh Olivér
Algebra II.: Vida Tamás
Analízis II.: Balogh Dávid, Horváth Bendegúz
Bevezetés a közgazdasági játékelméletbe: Jankovits András, Marossy Aliz
Cases on Business Economics, Cases on International Business Strategy, Üzleti gazdaságtan: Komoróczy Ádám, Szalay Csilla, Zareczky András
Közösségi gazdaságtan és közpénzügyek: Jankovits András, Marossy Aliz
Makroökonómia: Kavas Katalin, Nagy Eszter
Mikroökonómia II.: Kálóczi Kristóf, Kiss László Marcell, Siteri Vilmos, Vida Tamás
Numerikus Pénzügyek: Balogh Dávid, Kavas Katalin, Kálóczi Kristóf, Sáfi Lilla
Ökonometria: Lukács Emma, Szakmáry Nándor, Török Petra, Zareczky András
Pénzügyi számvitel II.: Hajdu Richárd
Statisztika: Biszák Aletta, Domschitz András, Lukács Emma, Szakmáry Nándor, Török Petra, Vigh Olivér
Számvitel alapjai: Hajdu Richárd
Vezetői számvitel: Matolcsy László
A FAKT-ba nem kötelező beköltözni, és számunkra elsődleges, hogy ne csak szakmailag fejlődjünk, hanem egy igazi összetartó baráti közösséggé is váljunk. Legyen szó fociról, röpiről, kenuzásról, irodai evésről vagy közös kvízről, FAKT-osként a szakmai programokon felül táborok, bulik és közösségi események széles választéka is színesíti majd egyetemi éveidet!
Közösségünk sokszínűségéből adódóan, bármilyen ötleted van, a tagság támogatja a megvalósítását. Továbbá segít kihozni magadból a legtöbbet az életed azon a területén, ami a legjobban érdekel.
Az irodánk a bázisunk. Ha van 10 perced a szünetben vagy akár a fél napod szabad, mindig találsz valakit az irodában akivel lehet beszélgetni, tanulni vagy akár csak egymás mellett netezni. Persze a legemlékezetesebb pillanatok mindig a közös evéssel köthetők össze, legyen szó Húsvéti lakomáról vagy egy sima melegszendvicsezésről.
A nyár(vég)i és tavaszi táborok mindig az adott félév csúcspontjai. Nem is ok nélkül, hiszen a közös bográcsozástól egészen a közös karaoke-ig vezet az út. Fergeteges hangulat, ki kell próbálni, hogy megértsd hogy mire gondolunk!
Ahogy tartja a mondás, a sport összehoz. Ezt mi is így gondoljuk, többek között ezért is kenuzunk, röpizünk, focizunk rendszeresen együtt!
És még sok más...
Továbbadjuk a közösen megszerzett tudást
A FAKT és a PwC együttműködésével született meg az Egyetemisták a pénzügyi kultúráért projekt, melynek keretében az ország különböző pontjain középiskolásoknak adunk át alapvető pénzügyi ismereteket egy rövid kurzus keretében, hiszen az általános tanrendben ez a fontos téma sehol nem kap helyet.
,,Nagyon örülök, hogy meghallgathattam az előadásotokat. Az egész konklúziója számomra a felelős döntéshozatal és az ehhez elengedhetetlen tudás szükségessége volt. Megfelelő információk hiányában nem érthetjük meg a minket körülvevő világot, a pénzügyi-gazdasági rendszereinket. Remélem sok olyan tudást szereztem ma, amiket később a gyakorlatban is kamatoztathatok és végül helyesen tudom majd kezelni pénzügyeimet.”
,,Valóban nagyon hasznos és érdekes előadáson vehettünk részt. Nem is gondoltam volna, hogy ennyi új információt fogunk gyűjteni egyetlen óra alatt. Most már mindezek fontosságát is érzem, és remélem, hogy a későbbiekben még hasznosítani tudom őket. Meglepő, hogy ezzel a témával milyen keveset foglalkozunk az iskolában, pedig mindennapjaink részét képezi.”
,,Az iskolánk 11. és 12. évfolyamára járó diákok nagy érdeklődéssel hallgatták az elhangzott órákat... Persze önmagában ez még nem lenne elég a sikerhez, ehhez szakmailag átgondolt és nagyon alapos felkészültség kell, meg némi előadói tehetség is. Nos, az Önök előadásaiban mind három feltétel teljesült… Várjuk Önöket jövőre is, remélem folytatódik ez a projekt, hiszen a felnövekvő fiatal generáció pénzügyi ismereteinek gazdagítása közös felelősségünk."
Babosa Antal, Pataky István Fővárosi Gyakorló Híradásipari és Informatikai SZKI
Telefonszám: +36 70 36 87 942
Facebook: Egyetemisták a pénzügyi kultúráért
A konferenciaszervezés immáron hagyománnyá vált a szakkollégiumban. Évről évre meghívjuk egy általunk választott terület elismert szakembereit, akik előadásaikkal hozzájárulnak a tagság és az egyetemi polgárok látókörének bővítéséhez.
2021 óta a tavaszi félévben is szervezünk előadássorozatokat FAKT Napok néven, hogy az egyetemi polgárság minél jobban megismerhesse Szakkollégiumunkat és a Tagságunk érdeklődési körének megfelelő tématerületeket.
A FAKT különlegessége, hogy teljes mértékben autonóm. Nincs fenntartónk, a szervezetet teljes mértékben mi formáljuk és vezetjük. Ez azt jelenti, hogy nálunk tényleg kipróbálhatod vezetői készségeidet felelősségteljes pozíciókban. A szervezeti struktúránk is ezt segíti, így tudjuk biztosítani a kiemelkedésre alkalmas fejlődést neked!
Közösségért és Szervezetfejlesztésért felelős Alelnök
Marketingért, Pénzügyekért és Vállalati Kapcsolatokért felelős Alelnök
Szakmaiságért és Társadalmi Felelősségvállalásért felelős Alelnök
A FAKT szervezeti felépítése teljes mértékben egy vállalatéhoz hasonló. Érdeklődésed szerint csatlakozhatsz a hét team bármelyikéhez, ahol kipróbálhatod magad és megvalósíthatod az ötleteidet.
MELYIK TEAM MUNKÁJÁBAN VENNÉL RÉSZT?
A FAKT Közösségi Team (FKT) legfontosabb feladata a tagság összekovácsolása minél szorosabb, összetartóbb közösséggé. Ez azért különösen fontos, mert a szakkollégiumi tagság nem csak arról szól, hogy minél kiválóbb szakmai szintre érjünk el, hanem, hogy egy baráti társaság is kialakuljon.
A Marketing Team legfőbb feladata, hogy megismertesse az egyetemre érkező elsőévesekkel a szakkollégiumunkat és biztosítsa, hogy rendezvényinkről minden érdeklődő tudomást szerezzen. A gólyatáborral kezdődően a szórólapok megtervezésén át mindenféle feladattal szembetaláljuk magunkat a félév során. A teamet kreatív, találékony és szorgalmas emberek alkotják, akik ötleteikkel és kitartásukkal segítik a szervezet előrejutását.
A Pénzügy Team biztosítja a FAKT zavartalan működéséhez szükséges pénzügyi hátteret, legyen szó tagdíj beszedéséről, számlák kiegyenlítéséről, projektek finanszírozásáról, adó 1 százalékok elnyeréséről. A team feladata ezen kívül a pályázatok figyelése, pályázati anyagok benyújtása és az ezzel járó folyamatok figyelemmel kísérése. Mindemellett a team felel a gördülékeny működéshez szükséges adminisztrációs kihívások megoldásáért is.
A Szakmaiság Team feladata a szakmai programok megszervezése, legyen szó akár a féléven át tartó kurzusokról, előadásokról, akár vitaestekről. A Team munkája kiemelten fontos, hiszen segít a tagjainknak abban, hogy megfelelően egészíthessék ki az egyetemi képzést.
A Szervezetfejlesztés Team fő feladata a szervezet operatív feladatainak ellátása, mint például teremfoglalás a szakmai rendezvényekre, szakkollégiumi igazolások kiállítása, adatbázis rendszeres frissítése, valamint a Tagság rendszeres tájékoztatása az aktuális Vezetőségi projektekről.
A Társadalmi Felelősségvállalás Team felel a FAKT Szakkollégium egyik alappillérét képező CSR tevékenység koordinálásáért. Az Egyetemisták a pénzügyi kultúráért program és a Pályaorientációs projekt keretében rendszeresen látogatunk el középiskolákba. Ezen felül a team önkénteskedési lehetőségek teremtésével és jótékonysági akciók szervezésével járul hozzá a szakkollégisták társadalomtudatos gondolkodásának kialakításához.
A Vállalati Kapcsolatok Team célja, hogy a Tagságot közelebb hozza a hazai magánszféra meghatározó vállalataihoz, aminek érdekében minél többel – a Tagság igényeinek megfelelően – partneri kapcsolatot alakít ki és tart fent. Emellett Karriermenedzsment előadásokat is szerveznek, melyek nem csak ösztönzőként hatnak, hanem szélesítik látókörüket és segítik őket jövőképük formálásában.
2021-ben megvalósult szakmai programjaink és a tagjaink által elért sikerek összefoglalója
Lépj be az eszja oldalra a központi azonosító szolgáltatással!
Válaszd az 1+1% felajánlás opciót!
Keress rá Egyesületünkre: Fiatal Autonóm Közgazdászok Társasága Egyesület!
Véglegesítsd a rendelkezést egy gombnyomással!
Töltsd le a rendelkező nyilatkozatot!
Ha segítségre van szükséged, nézd meg a kitöltési segédletet!
Töltsd ki a saját adataiddal és írd alá!
Postázd el a NAV-nak május 20-ig!
Vagy add át munkáltatódnak május 10-ig!
Mi is az az adó 1 % felajánlás? - Minden magánszemély lehetőséget kap arra, hogy szabadon felhasználja adójának 1 %-át és támogasson egy általa kiválasztott civil szervezetet. (További 1 %-át egy vallási közösségnek ajánlhatja fel).
Miért fontos, hogy rendelkezzek az adó 1-ról? - Mert bár neked semmibe nem kerül, nekünk óriási segítség! Ha nem rendelkezel róla ez a pénz teljesen elveszik. (Tudtad, hogy az adófizetők közel fele nem rendelkezik az adó 1%-áról?)
Akkor is rendelkezzek, ha kevés a jövedelmem? - Mindenképp, hiszen sok kicsi sokra megy! Egy átlagos felajánlásból mi például egy tagunk két kurzusalkalmát tudjuk fedezni.
Bárki rendelkezhet adó 1%-ról? - Az 1%-ról az a magánszemély rendelkezhet, aki az előző évben fizetésből vagy egyéb bevételből származó adózott jövedelemmel rendelkezett.
Hogyan rendelkezhetek az 1%-omról....
...ha a NAV készíti az adóbevallásom? - Ha van ügyfélkapud, a NAV eszja oldalán online is rendelkezhetsz az 1%-ról néhány kattintással május 20-ig. Ha nincs ügyfélkapud, töltsd ki az 21EGYSZA nyomtatványt és 2022. május 20-ig postázd el a területileg illetékes NAV-nak. Az adóbevallás-tervezet online javítása közben is lehetőséged van az 1%-ról rendelkezni.
...ha a munkáltatóm gyűjti össze az 1% nyilatkozatokat? - A 21EGYSZA nyilatkozatot legkésőbb május 10-ig lezárt borítékban átadhatod a munkáltatódnak.
...ha egyéni vállalkozó vagyok? - Az adóbevallásod 21SZJAEGYSZA lapján február 25-ig. Ha a február 25-ig leadott adóbevallásodban nem nyilatkoztál az 1%-ról, május 20-ig még lehetőséged van eljuttatni a nyilatkozatodat a NAV-nak a 21EGYSZA nyomtatványon ügyfélkapun keresztül elektronikusan vagy postai úton a területileg illetékes NAV-nak.
...ha saját magam készítem az adóbevallásom? - Elektronikusan rendelkezhetsz a 21SZJA adóbevallás részét képező önálló EGYSZA lapon, vagy az erre a célra kialakított 21EGYSZA jelű önálló nyomtatványon akár elektronikusan, akár postai úton, önállóan megküldheted a területileg illetékes NAV-nak 2022. május 20-ig.
Meddig rendelkezhetek az adó 1%-omról? - 2022-ben erre május 20-ig van lehetőséged. Az ezután beérkezett rendelkezéseket a NAV nem veszi figyelembe.
Mennyi időbe telik mindez? - Gyorsabb, mint gondolnád, csupán pár perc az egész!
Elfelejtettem rendelkezni az 1%-ról, pedig már kitöltöttem az adóbevallást! Mit tehetek? - Május 20-ig a 21EGYSZA nyilatkozat segítségével még nincs késő. Csak töltsd ki a nyilatkozatot és postázd el a NAV-nak!
Csak egy szervezetnek adhatom az 1%-ot? - Két kategóriában jelölhetsz meg kedvezményezettet. Adód 1%-át felajánlhatod egy civil szervezetnek és egy egyházi szervezetnek (vagy a Nemzeti Tehetség Programnak). Fontos, hogy mindkét kategóriában csak egy szervezetet jelölj meg, különben érvénytelen lesz a felajánlásod!
Adhatom csak civil szervezetnek egyházi nélkül? - Persze, ebben az esetben csak a civil szervezetre vonatkozó részt kell kitöltened.
Tudni fogom, ha a szervezet megkapta az 1%-ot? - Amennyiben rendelkezel Ügyfélkapuval a NAV értesítést fog küldeni, ha a szervezet megkapta a felajánlásodat.
Tudni fogom, hogy mire használja a szervezet a felajánlást? - Ha a nyilatkozaton megadod az adataidat később tudunk tájékoztatni az adó 1%-ból befolyt összeg felhasználásáról. Amennyiben ezt nem szeretnéd megtenni a NAV semmilyen személyes adatot nem szolgáltat a szervezetnek.
További segítség, nyomtatványkitöltő program és kitöltési segédlet a NAV oldalán!
A FAKT-osok az egyetemi évek alatt és után is rengeteg országban megfordultak már. Legyen szó nemzetközi versenyről, tanulmányi ösztöndíjról vagy munkahelyről, az országhatárok nem jelentenek akadályt!
Szoros együttműködés zajlik a FAKT Alumni tagjaival, akik tanácsokkal segítik a FAKT-ot, a jelenlegi tagoknak pedig mentor programot kínálnak, így is segítve téged karriered alakításában. A volt tagok a szakkollégiumi évek után többek között az alábbi iparágakban, külföldi és hazai vállalatoknál, szervezeteknél helyezkedtek el:
The Boston Consulting Group
Lépj kapcsolatba az Alumnival!
Mobil: +36 30 475 44 38
Szeretnéd, hogy a cégek keressenek meg téged, ne te őket? Szeretnéd, hogy álmaid munkahelyén már ismerős arcok várjanak? Szeretnél kiemelkedni a társaid közül? Velünk elérheted céljaidat, megvalósíthatod önmagad!
Keresünk minden olyan G vagy K karos, első- vagy másodéves hallgatót, aki szeretné elmélyíteni közgazdasági és business ismereteit és szeretne kiemelkedni hallgatótársai közül. Ha nagy tervekkel rendelkezel, köztünk a helyed!
Konzultációk - Több tanárgyból, példaul Matematikából, Mikroökonómiából vagy Statisztikából szoktunk nyílt, ingyenes konzultációkat tartani nektek, hogy egy zh vagy vizsga se jelenthessen gondot!
Gólyaestek - Ez egy kétalkalmas interaktív program veletek, amely során többet megtudhattok rólunk. Ezeket az alkalmakat közös sörözés követi, ki ne hagyd! Több információ a facebook oldalunkon.
Elsős verseny - Minden évben szervezünk nektek egy versenyt, melynek helyezettjeit pénzjutalommal díjazzuk.
Infóest - Részletesen bemutatjuk neked a FAKT működését és felteheted kérdéseidet is. Mindenképpen érdemes részt venni rajta, ha fontolgatod a jelentkezést.
Felvételi - Március elején egy írásbeli felvételit kell leadnod, ami után mindenképpen várunk egy szóbeli fordulóra is. Egy hét leforgása alatt már tudni is fogod az eredményt.
Gólyakurzus - Az egyetem kezdésével elvesztél a sok új tárgy között? Bemutatjuk neked, hogy miről is szólnak kurzusaid igazából és hogy később hol tudod a tudást hasznosítani.
Jól jönne pár szakmai tanács, bevált jegyzetcsomag, izgalmas program, vagy csak szeretnél egy szuper közösség része lenni és a lehető legtöbbet kihozni egyetemi éveidből?
A csoportban a félév során rengeteg közösségi eseménnyel és gyakori ingyenes konzultációkkal várunk! Tedd meg az első lépést a siker felé és csatlakozz a
Örömünkre szolgál, hogy érdeklődsz a FAKT Szakkollégium iránt, és jelentkezel a szervezetünkbe.
Az írásbeli felvételit ezen a honlapon fogjuk közzétenni március 2-án 20:30-kor, az Infóestünk után, melyre sok szeretettel várunk. Az írásbeli felvételit ezen a formon keresztül tudod letölteni, és március 6-a éjfélig tudod elküldeni a faktgolyak@gmail.com címre.
Várjuk minden olyan, a Budapesti Corvinus Egyetemen első- vagy másodéves, (korábban) K vagy G karos hallgató jelentkezését, aki szeretne szakmailag fejlődni, és kihozni egyetemi éveiből a maximumot.
Hogy néz ki a felvételi folyamat?
A felvételi két részből áll: egy írásbeli és egy szóbeli fordulóból. A felvételi folyamat első részében egy írásbeli feladatsort kell kitöltened és beküldened március 6-a éjfélig a faktgolyak@gmail.com címre. Az írásbeli felvételit beküldők automatikusan meghívást kapnak a felvételi szóbeli részére. A kb. 20 perces szóbeli beszélgetés során szeretnénk jobban megismerni Téged. A feltett kérdésekre jellemzően nincs helyes vagy helytelen válasz, sokkal inkább Rád és a gondolkodásmódodra vagyunk kíváncsiak.
Elveszítem a régi barátaimat, ha felvesztek?
Nem! A FAKT elsősorban egy olyan közösség, ahol az a cél, hogy egymásból a maximumot hozzuk ki. Ennek érdekében Tagjaink rendszeresen részt vesznek szakmai előadásokon, egyetemi tanulmányokat kiegészítő kurzusokon, közösségépítő programokon. A számos szakmai és közösségi program mellett azonban teret engedünk Tagjainknak a FAKT-on felüli társasági életre is, így a szakkollégiumi élet nem zárja ki magánéletet sem!
A FAKT Szakkollégium rendelkezik fix helyekkel a Ráday kollégiumban, ahol jelenleg a Tagok körülbelül 30%-a lakik együtt. A beköltözésre minden félévben van lehetőség, azonban nem kötelező élni vele.
Mivel Tagságunk K és G karos hallgatókból áll, kurzusainkat is ez alapján szervezzük. Menedzsment kurzustól kezdve Idősorelemzésen keresztül Viselkedési közgazdaságtanig mindent megtalálsz nálunk. Szakmájukban elismert oktatók kiscsoportos kurzusain a szakmai fejlődés garantált.
Mik azok a Teamek?
Szakkollégiumunk büszke az autonomitására, ami azt jelenti, hogy a szervezetünket csak és kizárólag mi, a hallgatók alkotjuk, mi hozzuk meg a döntéseket és mi vagyunk felelősek értük. Az optimális működést a megfelelő szervezeti struktúra teszi lehetővé, melynek fontos építő elemei a Teamek, melyek: Közösség, Marketing, Pénzügy, Szakmaiság, Szervezetfejlesztés, Társadalmi felelősségvállalás és Vállalati kapcsolatok. A Teamekben rendszerint 4-5 Tag munkálkodik, akik hetente összeülnek, hogy megvitassák a feladatokat és az új ötleteiket. A Teammunka nem csak a szervezetnek ad, hanem a tagjainak is, hiszen különböző területeken próbálhatják ki magukat, ami a munkaerőpiacon értékes tapasztalatként szolgál.
Mi az a FAKT Diploma?
Az elvégzett kurzusaidat és szervezeti aktivitásodat is számon tartjuk, és a tagságod végén FAKT Diplomát kaphatsz. Ezzel alap- és mesterszakos diplomád is értékesebbé válik, valamint tagjává válsz a több mint 10 éve gyarapodó Alumninak. Összefoglalva bombabiztos tudást és kapcsolati hálót mondhatsz magadénak.
Ha jelentkezek hozzátok, akkor jelentkezhetek máshova is?
Fontos figyelned arra, hogy ha leadod hozzánk a jelentkezésedet, akkor idén már más szakkollégiumba nem adhatsz le felvételit.
Ha bármilyen további kérdésed felmerülne, akkor keress minket bátran a faktgolyak@gmail.com címen!
Ha bármi kérdésed van, írj nekünk bátran!
BCE E épület, Diákszervezeti folyosó fsz. 10. (1093 Budapest, Fővám tér 8.)
Addig is like-olj minket Facebookon, kövess minket Instán és LinkedIn-en, hogy mindenről elsőként értesülj!
MINDEN JOG FENNTARTVA © 2018. Programozta Czéh András Tervezte Rigó Donát